اتجمعو العشاق فى سجن القلعه

اتجمعو العشاق اغنيه مصريه تأليف زين العابدين فؤاد و تلحين و غنا الشيخ امام

 كلمات 
اتجمعو العشاق ف سجن القلعه

اتجمعو العشاق ف باب الخلق

و الشمس غنوه م الزنازن طالعه

و مصر غنوه مفرعه ف الحلق

.....

اتجمعو العشاق ف الزنزانه

مهما يطول السجن مهما القهر

مهما يزيد الفجر بالسجانه

مين اللى يقدر ساعه يحبس مصر

ولا حد

.....

اتجمعو و العشق نار ف الدم

نار تحرق الجوع و الدموع و الهم

نار تشتعل لما القدم ينضم

لما الايادى تدور تلم اللحم

.....

و اللحم متنتور ف رملة سينا

و الكدب بيحجز علا ايادينا

قدم العدو غارسه ف لحم ترابى

و الكدب عشش مخبرين علا بابى

و المخبرين خارجين كلاب سعرانه

بيجمعو العشاق ف الزنزانه

....

مصر النهار يطلقنا ف الميادين

مصر البكا مصر الغنا و الطين

مصر الشموس الهلله م الزنزانين

هلله هلله و طارحه بدمنا بساتين

.....

مصر الجناين طارحه مين يقطفها

مصر الجناين للى يرفع سيفها

مصر الجناين طارحه مين يقطفها

مصر الجناين للى يرفع سيفها

.....

مهما يطول السجن مهما القهر

مهما يزيد الفجر بالسجانه

مين اللى يقدر ساعه يحبس مصر

 لينكات برانيه 
 يوتيوب
https://m.youtube.com/watch?v=-GHpe6R3rKA

 مصادر 

تصنيف:اغانى باللغه المصريه
تصنيف:كلمات اغانى